ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί της τροπολογίας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟ για την εναρμόνιση των όρων εξέτασης των συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

1998/0106 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί της τροπολογίας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟ για την εναρμόνιση των όρων εξέτασης των συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων

1. ΙΣΤΟΡΙΚΟ

Στις 19 Μαρτίου 1998, η Επιτροπή υπέβαλε στο Συμβούλιο πρόταση οδηγίας για την εναρμόνιση των όρων εξέτασης των συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων (COM(1998)174 τελικό - SYN 1998/0106) [1].

[1] ΕΕ C 148 της 14.5.1998, σ. 21.

Στις 9 Σεπτεμβρίου 1998 [2], η Οικονομική και Κοινωνική Επιτροπή διατύπωσε ευνοϊκή γνώμη.

[2] ΕΕ C 407 της 28.12.1998, σ. 118.

Στις 20 Οκτωβρίου 1998 [3], το Ευρωπαϊκό Κοινοβούλιο εξέδωσε, σε πρώτη ανάγνωση, γνώμη για την πρόταση.

[3] ΕΕ C 341 της 9.11.1998, σ. 32.

Στις 23 Δεκεμβρίου 1998, η Επιτροπή υπέβαλε στο Συμβούλιο τροποποιημένη πρόταση (COM(1998)803 τελικό - SYN 1998/0106) [4].

[4] ΕΕ C 52 της 23.2.1999, σ. 16.

Στις 29 Μαρτίου 1999 [5], το Συμβούλιο ενέκρινε κοινή θέση.

[5] ΕΕ C

Στις 15 Ιουλίου 1999 [6], η Επιτροπή των Περιφερειών αποφάσισε να μην εκφέρει γνώμη για την πρόταση.

[6] Επιστολή αριθ.1295 της 22.07.1999, προς τη Γενική Γραμματεία του Συμβουλίου.

Στις 18 Ιανουαρίου 2000 [7], το Ευρωπαϊκό Κοινοβούλιο αποφάσισε, σε δεύτερη ανάγνωση, να τροποποιήσει την κοινή θέση.

[7] ΕΕ C

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η παρούσα πρόταση αποσκοπεί στην εναρμόνιση των κανονιστικών ρυθμίσεων των κρατών μελών σχετικά με τους όρους εξέτασης των συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων.

Σύμφωνα με την οδηγία 96/35/ΕE, οι επιχειρήσεις οδικής, σιδηροδρομικής ή πλωτής μεταφοράς επικίνδυνων εμπορευμάτων, καθώς και οι επιχειρήσεις που εκτελούν εργασίες φορτοεκφόρτωσης συναφείς με τους εν λόγω τύπους μεταφοράς, πρέπει να ορίσουν έναν ή περισσότερους συμβούλους ασφαλείας, ώστε να ελαχιστοποιηθούν οι κίνδυνοι για τους ανθρώπους, τα αγαθά και το περιβάλλον.

Οι επαγγελματικές δεξιότητες των συμβούλων ασφαλείας αποκτώνται με ειδική κατάρτιση, η οποία επικυρώνεται με πτυχίο που λαμβάνεται κατόπιν εξετάσεων. Το πιστοποιητικό επαγγελματικής κατάρτισης πρέπει να αναγνωρίζεται σε όλα τα κράτη μέλη. Η οδηγία 96/35/ΕE δεν περιλαμβάνει συγκεκριμένες διατάξεις για την εναρμόνιση του περιεχομένου και των όρων διεξαγωγής των εξετάσεων· κατά συνέπεια, στόχος της παρούσας πρότασης είναι η θέσπιση ελάχιστων απαιτήσεων όσον αφορά τις εξετάσεις των συμβούλων ασφαλείας.

3. ΠΑΡΑΤΗΡΗΣΕΙΣ ΕΠΙ ΤΗΣ ΤΡΟΠΟΛΟΓΙΑΣ ΤΟΥ ΚΟΙΝΟΒΟΥΛΙΟΥ ΣΕ ΔΕΥΤΕΡΗ ΑΝΑΓΝΩΣΗ

3.1 Γενικές παρατηρήσεις

Η Επιτροπή εκτιμά ότι η μόνη τροπολογία του Ευρωπαϊκού Κοινοβουλίου στην κοινή θέση του Συμβουλίου ανταποκρίνεται στους στόχους της πρότασης της.

3.2 Παρατηρήσεις επί της τροπολογίας

>ΘΕΣΗ ΠIΝΑΚΑ>

? Επιτροπή είναι σε θέση να δεχθεί την εν λόγω τροπολογία, δεδομένου ότι η προβλεπόμενη ημερομηνία στην κοινή θέση δεν είναι πλέον εφαρμόσιμη και η προτεινόμενη λύση από το Ευρωπαϊκό Κοινοβούλιο είναι ρεαλιστική.

4. ΓΕΝΙΚΑ ΣΥΜΠΕΡΑΣΜΑΤΑ

Η Επιτροπή θεωρεί ότι η κοινή θέση του Συμβουλίου, που συμπληρώθηκε από την τροπολογία του Ευρωπαϊκού Κοινοβουλίου σε δεύτερη ανάγνωση, ανταποκρίνεται στους στόχους της πρότασής της.

Κατά συνέπεια, η Επιτροπή δέχεται την τροποποίηση της κοινής θέσης του Συμβουλίου, την οποία εισήγαγε η τροπολογία του Ευρωπαϊκού Κοινοβουλίου.